b'\n_START_ARTICLE_\nRedoc\n_START_SECTION_\nHardware platform\n_START_PARAGRAPH_\nProgrammet blev designet til at k\xc3\xb8re p\xc3\xa5 og udviklet p\xc3\xa5 en PC med 640 KB RAM og 5 MB harddisk. Udover den normale monokrome sk\xc3\xa6rm var der indsat et ekstra interface-kort som styrede en ekstern box indeholdende to styk Pluto II grafikkort fra engelske IO Research Limited. Hvert af disse kort var bestykket med en Intel 8088 processor og 512 KB RAM, hvilket muliggjorde en opl\xc3\xb8sning p\xc3\xa5 768 \xc3\x97 576 interlaced i 256 farver udaf 16,7 millioner mulige. Der var tilsluttet to 16" farvesk\xc3\xa6rme til denne box. Der var s\xc3\xa5ledes hele tre sk\xc3\xa6rme p\xc3\xa5 en s\xc3\xa5dan "Redoc-station".\n_START_SECTION_\nSoftware platform\n_START_PARAGRAPH_\nProjektet udvikledes i det danske programmeringssprog PolyPascal fra PolyData, som delvis ejedes af Anders Hejlsberg. Af hastighedshensyn var store dele desuden skrevet i Microsoft Assembler (MASM), specielt de tunge grafiske rutiner. Redoc k\xc3\xb8rte p\xc3\xa5 MS DOS operativsystemet. Det blev programmeret af Allan Paul Krings.\n_START_SECTION_\nVirkem\xc3\xa5de\n_START_PARAGRAPH_\nProgrammet havde principielt to tilstande \xe2\x80\x93 en optage tilstand og en afspilnings tilstand. Intentionen var at folk med erfaring, som skulle gives videre, registrerede nogle logiske sammenh\xc3\xa6nge imellem to billeder, dokumenter eller formularer som vistes p\xc3\xa5 de to sk\xc3\xa6rme. Sammenh\xc3\xa6ngen lagredes s\xc3\xa5 i en database (binary balanced tree) og kunne senere afspilles for folk uden erfaring.\n_START_SECTION_\nSenere udvikling\n_START_PARAGRAPH_\nI starten af 1990\'erne blev Redoc genoplivet i en ny inkarnation under navnet Hugin, som produceredes til DSB.'